text: ২০২২ কমনওয়েলথ গেমস, আনুষ্ঠানিকভাবে দ্বাবিংশ কমনওয়েলথ গেমস ও সাধারণভাবে বার্মিংহাম ২০২২ নামে পরিচিত, ইংল্যান্ডের বার্মিংহামে অনুষ্ঠিত কমনওয়েলথভূক্ত সদস্য দেশসমূহের জন্য একটি আন্তর্জাতিক বহু-ক্রীড়া প্রতিযোগিতা। লন্ডনে ১৯৩৪ সালে ও ম্যানচেস্টারে ২০০২ সালের পর, ইংল্যান্ড এই নিয়ে তৃতীয়বারের জন্য গেমসটি আয়োজন করেছে।
  
  গেমস ২০২২ সালের ২৮ জুলাই থেকে ৮ আগস্টের মধ্যে অনুষ্ঠিত হবে বলে আশা করা হচ্ছে। কমনওয়েলথ গেমস ফেডারেশন (সিজিএফ) ২০১৭ সালের ২১ ডিসেম্বর বার্মিংহামের এরিনা একাডেমিতে এক সংবাদ সম্মেলনে শহরটির নাম আয়োজক হিসেবে ঘোষণা করে।
  
  আয়োজক নির্বাচন  
  
  প্রাথমিকভাবে ডারবান ও এডমন্টন শহর দুটি খেলার জন্য নিলাম শুরু করে।  ছেড়ে এডমন্টন তার দরপত্র ২০১৫ সালের ফেব্রুয়ারি মাসে প্রত্যাহার করে নেয়, ফলে ২০১৫ সালের সেপ্টেম্বর মাসে ডারবান থেকে সিজিএফ সাধারণ পরিষদে প্রেরিত একমাত্র দরপত্রটি প্রেরণ করা হয়।  ডারবান প্রাথমিকভাবে গেম আয়োজনের অধিকার অর্জন করে, যেহেতু তারা ইভেন্টের একমাত্র দরপত্রকারী ছিল। শহরটি পূর্বে ২০২০ বা ২০২৪ গ্রীষ্মকালীন অলিম্পিকের জন্য নিলামের কথা বিবেচনা করেছিল, কিন্তু পরে তারা ২০২২ কমনওয়েলথ গেমসের উপর মনোযোগী হয়ে ওঠে এবং গ্রীষ্মকালীন অলিম্পিকের ধারণাটি পরিত্যাগ করে। এটি প্রথমবারের মত আফ্রিকায় অনুষ্ঠিত হতে পারত এবং ২০১০ সালে ভারতের দিল্লিকে অনুসরণ করে দ্বিতীয়বারের মত কমনওয়েলথ প্রজাতন্ত্র আয়োজন করতে পারত। দক্ষিণ আফ্রিকার প্রয়াত রাষ্ট্রপতি নেলসন ম্যান্ডেলার জন্মদিন উপলক্ষে ২০২২ সালের ১৮ জুলাই গেমসটি শুরু হওয়ার কথা ছিল। ২০১৭ সালে ফেব্রুয়ারি মাসে বিজ্ঞপ্তিতে জানানো হয় যে ডারবান আর্থিক সীমাবদ্ধতার কারণে খেলা আয়োজন করতে অক্ষম হতে পারে। সিজিএফ ২০১৭ সালে ১৩ মার্চ ডারবানকে গেমস আয়োজনের অধিকার থেকে অপসারিত করে।
  
  উন্নয়ন ও প্রস্তুতি 
  
  ২০২২ কমনওয়েলথ গেমসের বার্মিংহাম আয়োজক কমিটি (বিওসিসিজি) গেমসের পরিকল্পনা ও কার্যক্রম বিতরণের দায়িত্বে রয়েছে। এর মধ্যে রয়েছে খেলাধুলা, মাঠ ও প্রতিযোগিতা ব্যবস্থাপনা, টিকিট বিক্রয়, সকল অনুষ্ঠান এবং রানীর ব্যাটন রিলে। আয়োজক কমিটির সদর দপ্তর ওয়ান ব্রিন্ডলিপ্লেস ভবনে অবস্থিত এবং ২০২২ সালের ডিসেম্বর মাস পর্যন্ত দায়িত্ব গ্রহণ করেছে।
  
  তথ্যসূত্র
  
  বহিঃসংযোগ
  "বার্মিংহাম ২০২২". Thecgf.com. কমনওয়েলথ গেমস ফেডারেশন
  "দাপ্তরিক ওয়েবসাইট"
  
  বিষয়শ্রেণী:২০২২-এ বহু-ক্রীড়া প্রতিযোগিতা
  বিষয়শ্রেণী:২০২২ কমনওয়েলথ গেমস
title: ২০২২ কমনওয়েলথ গেমস